
Regimul comunist din Cehia era cel mai ateist dintre regimurile comu- 
niste din Europa Centrală şi de Est (bineînţeles, cu excepţia Albaniei). De 
ce? Republica Cehă era orientată antireligios şi anticatolic încă din timpul 
anilor şi deceniilor de dinainte de 1948. Astfel că regimul comunist doar a 
exploatat tradiţiile care existau înainte de apariţia sa. 

În anul 1948, Partidul Comunist a preluat puterea în mod definitiv, pen- 
tru următorii 41 de ani. În acel moment a început şi suferința Bisericii 
Catolice din Cehia. În ciuda opresiunilor, exista un timp (după cuvintele 
binecunoscutului poet ceh Jan Zahradníček) când „Biserica i-a intonat 
Domnului un cântec eroic de iubire şi credință”. Comunismul ceh poate fi 
descris şi identificat prin puternica politică atee. Astfel, conform recensă- 
mântului din anul 1950, 76% din cetăţeni erau membri ai Bisericii Catolice. 
După 40 de ani procentajul a scăzut la 40%. 

Deja din primii ani de comunism au fost interzise şcolile, revistele şi 
ziarele catolice. Episcopatul a încercat să trateze cu statul — aceasta a durat 
doar un an. Dar când a fost clar că regimul a încercat să stabilească aşa- 
numita „Biserică națională”, fără nici o legătură cu Vaticanul, aflată sub 
conducerea comuniştilor, toate negocierile au luat sfârşit. 

Anii 1949 şi 1950 au fost cruciali. În anul 1949 regimul a încercat să 
obțină controlul asupra Bisericii din interior. S-a înființat o nouă organiza- 
ţie cu nume vechi — Acțiunea Catolică. A fost o încercare cu ajutorul cola- 
boratorilor (preoţi şi laici, fără episcopi) de a-i mobiliza pe catolici pentru 
a-l forța pe episcop să fie de acord cu guvernul comunist. Doar la câteva 
zile, organizaţia abia înființată a eşuat. Nu i s-a mai alăturat nici un cre- 
dincios, unii reprezentanţi au renunțat. Două săptămâni mai târziu, Papa 
Pius al XII-lea a publicat un decret de excomunicare împotriva susținăto- 
rilor şi a reprezentanţilor organizaţiilor schismatice; trei zile mai târziu — 
în iulie 1949 —, a publicat un alt decret de excomunicare despre comunism. 

În acelaşi timp, arhiepiscopul de Praga, primatul ceh Josef Beran, a fost 
arestat (într-un domiciliu forțat). El a fost membru al remarcabilului grup 
al marilor cardinali central-europeni de la sfârşitul secolului al XX-lea: Beran, 
Wyszinski, Wojtyła, Mindszenty, Slipyj şi alţii. Beran nu a fost niciodată 
judecat, dar a rămas închis în diferite locuri timp de 16 ani. Când a fost 

numit cardinal, în anul 1965, regimul a permis călătoria sa la Roma, însă 
nu şi întoarcerea sa (la fel s-a întâmplat cu doi ani în urmă cu primatul 
ucrainean de Lviv-Halič, Josyf Slipyj). El a murit la Roma în anul 1969 şi 
a fost înmormântat în criptele vaticane, în apropierea Papei Pius al XII-lea. 

După Beran, alți câțiva episcopi cehi şi moravi au fost arestaţi — unii 
dintre ei cu domiciliu forțat, precum arhiepiscopul de Olomouc, Josef Mato- 
cha, episcopul de Hradec, Králové Mořic Picha, episcopul de České 
Budějovice, Josef Hlouch, episcopul de Brno, Karel Skoupý. Unii dintre ei 
au fost arestaţi într-o închisoare comună — episcopul de Litoměřice, Stăpân 
Trochta, episcopul auxiliar de Praga, Ladislav Hlad, de Olomouc, Fran- 
tisec Tomâsec şi Stanislav Zela, de Hradec, Králové Karel Otčenášek. 
Mořic Picha şi Josef Matocha au murit la domiciliile lor forţate. În unii ani 
ai celui de-al cincilea deceniu nu exista nici un episcop în libertate. Regi- 
mul nu le-a permis anumitor episcopi după întoarcerea lor din închisoare 
să-şi îndeplinească slujba. Majoritatea dintre ei au slujit ca preoţi obişnuiţi 
în mici sate de la ţară (de exemplu: Frantisec Tomâsec, Ladislav Hlad, 
Kajetán Matoušek sau Karel Otčenášek). După moartea lui Antonin Elts- 
chekner, episcopul auxiliar de Praga, în 1961, nu a mai existat nici un 
episcop cu permisiune statală pe teritoriul Boemiei şi Moraviei. Pentru 
următorii patru ani - până în anul 1965 —, noii preoţi au fost hirotoniți de 
către episcopi din Slovacia. 

Este foarte interesant că nici un episcop care a fost consacrat înainte de 
anul 1950 nu a colaborat. Nici unul! A existat doar un episcop care a fost 
consacrat în mod public între 1949 şi 1988 — episcopul auxiliar de Olomouc, 
Josef Vrana, în anul 1973. El a fost, de asemenea, singurul între episcopii 
boemieni şi moravieni care poate fi etichetat drept colaborator. Consacra- 
rea sa episcopală a fost rodul săracei Ost Politik a Vaticanului susținută de 
Papa Paul al VI-lea. 

În anul 1988 a existat, din nou, un singur episcop cu permisiunea statu- 
lui pe teritoriul Boemiei şi Moraviei - Frantisec Cardinal Tomâsec, care a 
devenit administrator apostolic de Praga în 1965 şi apoi, în anul 1977, arhi- 
episcop de Praga. În anul 1988 el era singurul episcop; avea 89 de ani! Şi în 
acest an regimul şi-a arătat slăbiciunea când a aprobat consacrarea a doi 
noi episcopi. 

Dar mergem înapoi la începuturile stăpânirii comuniste. În octombrie 
1949 au fost publicate noile legi ale Bisericii. Ele prezintă două propuneri: 
1. A confisca ceea ce a mai rămas în proprietatea Bisericii după reformele 
proprietăţii din anul 1919 şi anul 1947. Atunci statul a declarat că-i va 
plăti pe preoți. Situația rămâne aceeaşi până în zilele noastre; 2. A-i ține pe 
preoți sub control. Pentru a lucra ca preot, era nevoie de o permisiune din 
partea unui reprezentant al statului, de la aşa-numitul secretar pentru 

biserică. Permisiunea putea fi revocată oricând. Permisiunea era necesară 
pentru a spovedi în parohiile vecine şi aşa mai departe. Cel care îşi împli- 
nea misiunea preoțească (celebrând Liturghii, spovezi, botezuri) fără per- 
misiunea statului putea fi arestat. 

În aprilie 1950 a avut loc aşa-numita „noapte a sfântului Bartolomeu” 
a mănăstirilor cehe. Toate mănăstirile au fost ocupate de către stat, călu- 
gării au fost adunaţi în trei lagăre de concentrare (Zeliv Broumov, Osek), 
iar mulți dintre ei au fost arestați. Regulile mănăstireşti au fost interzise 
(de fapt, fără nici o lege) până în anul 1989. Dacă unii călugări încercau să 
trăiască împreună — de exemplu, în case de familie —, puteau fi judecați şi 
arestaţi, chiar şi în anii '80. În anul 1950, 1.240 din toţi cei 1.509 călugări 
au fost trimişi în lagăre. 357 au fost arestați împreună pentru 2.106 ani, 
iar trei dintre ei au fost condamnaţi la moarte. 

În cea de-a doua jumătate a anilor 1950 a început o persecuție împotriva 
măicuţelor. Unele dintre ele au fost adunate în lagăre de concentrare şi 
apoi au fost forțate să lucreze în industria textilă, în agricultură şi aşa mai 
departe. Dar congregațţiile feminine nu au fost interzise. Comuniştii ştiau 
foarte bine că măicuţele erau necesare în unele domenii ale sănătăţii — în 
sanatoriile pentru oamenii cu dezabilități mintale, în unele case pentru 
pensionari şi aşa mai departe. S-a calculat că pentru a înlocui o maică într- 
un sanatoriu ar fi fost necesară angajarea a trei muncitori. Acesta a fost 
unicul motiv pentru a nu interzice congregațiile feminine. Dar aceste con- 
gregaţii nu puteau să primească noi membri. Chiar şi novicele care nu şi-au 
făcut promisiunile perpetue înainte de 1950 au fost nevoite să plece acasă. 
Este incredibil că multe dintre acestea au revenit în mănăstiri după 40 de 
ani, în 1990. 101 dintre cele 7.643 de maici au fost arestate pentru 352 de 
ani împreună. Însumând, în anii 1948-1968, călugării şi măicuţele din Ceho- 
slovacia au petrecut în lagăre şi închisori 42.763 de ani. Unul din cinci călu- 
gări a fost direct închis. 

Mulţi preoţi de rând au fost persecutați, arestați şi unii dintre ei tortu- 
rați până la moarte. Cel mai cunoscut caz este cel al preotului Josef Toufar. 
În a doua duminică din Advent a anului 1949 (mâine — 11 decembrie 2009 
— se vor împlini exact 60 de ani), el a predicat în biserica sa din Cihost”, un 
mic sat din Boemia. În timpul predicii el a arătat spre crucea din altar, situ- 
ată pe partea cealaltă, şi a spus: „În acest semn vom învinge”. 19 martori 
au confirmat că în acel moment crucea s-a mişcat de la stânga spre dreapta 
de trei ori. Josef Toufar nu a văzut această mişcare şi nu a crezut. Totuşi, 
în câteva zile şi săptămâni, mesajul despre aşa-numitul „miracol Cihost”” 
s-a răspândit printre credincioşi şi au început pelerinajele la Čihošt’. Comu- 
niştii marxist-leninişti au fost înspăimântați, aşa că Josef Toufar a fost 
arestat la începutul anului 1950. Pe 25 februarie, după o tortură crudă, a 

murit. Nici până astăzi nu este clar ce s-a întâmplat la Cihost”. Posibil că a 
fost un fel de provocare din partea poliției secrete — dar în ciuda căutărilor 
asidue a unui document în arhivele secrete din ultimii 20 de ani, nu s-a 
găsit nimic. 

Alţi trei preoţi - Jan Bula, Frantisek Pařil şi Václav Drbola -— au fost 
executaţi nejustificat în anii 1951-1952, în aşa-numitul proces de la Babice. 
Procesul celor patru preoți martiri (Toufar, Bula, Pařil şi Drbola) este în 
desfăşurare şi în zilele noastre. Până astăzi — spre deosebire de Slovacia, 
Ucraina şi Polonia — nu există nici un fericit sau sfânt din timpul comunis- 
mului din Boemia sau Moravia. 

Procesul de beatificare este în desfăşurare şi pentru Tomâs Maria Tyn. 
S-a născut în anul 1950, iar când avea 19 ani (după ocuparea sovietică a 
Cehoslovaciei) a plecat în exil cu părinţii săi. Apoi a studiat teologia şi a 
fost hirotonit preot în anul 1975 la Roma. În aceeaşi zi când a fost hiroto- 
nit, el şi-a oferit lui Dumnezeu viața proprie ca sacrificiu pentru libertatea 
Bisericii din patria sa. În toamna anului 1989 el s-a îmbolnăvit de leucemie 
şi la 1 ianuarie 1990 a murit la vârsta de 40 de ani. 

Principala regiune în care se află Biserica Greco-Catolică a fost Estul 
Slovaciei. Această Biserică a fost interzisă în 1950, din nou, fără nici un fel 
de lege, via facti. S-a reunit aşa-numitul Sobor de la Presov, care a abolit 
unirea cu Roma, dar în absenţa episcopilor. Majoritatea preoţilor şi a cre- 
dincioşilor nu au trecut la Biserica Ortodoxă. De aceea au fost arestați sau 
mutați într-un alt loc din republică, la mare distanţă — în nordul Boemiei, 
unde nu a existat vreodată Biserica Greco-Catolică. În parte, Biserica Greco- 
Catolică a fost înnoită în 1968, dar fără episcopul ei Pavol Peter Gojdič, 
care a murit în închisoare în 1960 şi a fost beatificat în 2001. 

Numărul preoţilor din Boemia şi Moravia a scăzut rapid în secolul al 
XX-lea. Dacă în anul 1925 existau aproximativ 6.000 de preoţi, în anul 
1948 existau numai 3.000, iar în 1987 doar 1500 de preoți. De asemenea, 
deținem informaţii interesante despre ceremoniile bisericeşti, precum bote- 
zuri, căsătorii şi înmormântări. Facem o comparaţie: în anul 1955, aproxi- 
mativ 67% din copii au fost botezați, în anul 1988 doar 25%. În anul 1955, 
peste 50% din căsătorii s-au oficiat î în Biserici, în anul 1988 doar 10%. În 
anul 1954 mai bine de 58% din funeralii au avut loc în biserici, în anul 
1988 doar 32%. Informaţii despre frecventarea sfintei Liturghii avem doar 
începând cu anul 1968. Astfel, în anul 1968, aproximativ 10% din populaţie 
frecventau sfânta Liturghie în fiecare săptămână. În anul 1988 doar 5,5%. 

În Cehoslovacia a existat o structură foarte interesantă a aşa-numitei 
Biserici ascunse sau a Bisericii din catacombe. Originea ei face trimitere la 
aşa-numitele „posibilități mexicane” pe care Papa Pius al XII-lea le-a dat 
episcopilor cehoslovaci în anul 1948. Una dintre ele era dreptul (în situaţii 

de urgență) de a consacra episcopi fără înştiințarea Romei. Pe această cale 
a fost creată o serie de episcopi secreți începând cu Pavol Hnilica. Apoi, a 
fost consacrat episcop Jân Chryzostom Korec, după aceea, Dominik Kalata, 
Peter Dubovsky, Jan Blaha şi Felix Maria Davidek. 

Felix Davidek este un nume crucial. El a fost arestat cu mulți ani în 
urmă. După întoarcerea lui din închisoare, a început să stabilească o comu- 
nitate secretă a Bisericii ascunse. În anul 1967 a fost consacrat episcop de 
către Jan Blaha. În anii următori au fost consacraţi cel puţin 27 de epi- 
scopi, 15 dintre ei chiar de către Davidec. El a crezut că va veni un timp în 
care Biserica nu va mai avea episcopi proprii şi nici episcopi colaboratori. 
El a formulat o teologie originară în legătură cu cibernetica şi aşa mai 
departe. El s-a gândit în mod profund la posibilitățile de viață ale Bisericii 
lipsite de libertate. El a hirotonit mai mulţi bărbaţi - apoi ei au ocupat 
locuri civile de muncă. Unii dintre ei erau căsătoriți — au fost integrați în 
secțiunea greco-catolică a comunităţii sale; primii doi episcopi consacraţi 
de Davidek au fost Eugen Kočiš şi Ivan Ljavinec, astăzi episcopi ai Bisericii 
Greco-Catolice din Republica Cehă. Chiar unii bărbaţi căsătoriți au fost 
consacraţi episcopi. 

Situaţia femeilor (călugărițe şi laice) care au fost mulți ani în închisoare, 
fără sacramente, l-a condus pe Davidek să se gândească la hirotonirea feme- 
ilor ca preoți. Cel puţin trei femei au fost, de fapt, hirotonite, una dintre ele 
— Ludmila Javorova - a lucrat apoi ca vicar general în societatea lui Davi- 
dek. Dar acest pas — hirotonirea femeilor — a condus la dezintegrarea comu- 
nității sale în două părți. El a murit în anul 1988. După anul 1989 au 
existat probleme mari cu acceptarea fracțiunii sale din Biserica ascunsă de 
către Biserica oficială. Existau, de asemenea, alte fracțiuni — unii preoți au 
fost hirotoniți în Germania de Est şi aşa mai departe. Dar fracțiunea lui 
Davidek - Koinotoes -— reprezenta o problemă reală. Biserica a declarat 
toate hirotonirile (atât ale episcopilor, cât şi ale preoţilor) ce au început cu 
Davidek ca fiind invalide şi le-a cerut să primească din nou hirotonirea in 
dubio. Motivul este constituit de dubiile legate de sănătatea mentală a lui 
Davidek. Unii preoți şi episcopi au acceptat, alții însă nu. Şi astăzi există 
durerea că mulți membri ai Bisericii ascunse, care au suferit pentru cre- 
dința lor, se simt umiliți chiar de însăşi Biserica lor. 

Biserica din Cehia nu este doar o Biserică luptătoare suferindă şi deci- 
mată, dar şi una colaboraționistă. Principala expresie a acestei părți din 
Biserică o constituie două organizaţii de preoți: „Mişcarea clerului catolic 
pentru pace” (1950-1968) şi „Organizaţia clerului catolic Pacem in terris” 
(1971-1989). Statul a oferit avantaje preoţilor membri ai acestor organizații. 
Un reprezentant al acestei organizaţii care a suferit pentru regimul comunist 
ce construia societatea socialistă a devenit episcop de Olomouc în anul 1973. 

Dar după începutul pontificatului lui loan Paul al II-lea a luat sfârşit 
Ostpolitik a Vaticanului. În anul 1983, prin decretul Quidam episcopi, li 
s-a interzis preoţilor să facă parte din organizaţii politice. La câteva zile 
după, s-a declarat în mod clar că acest document este valabil şi pentru orga- 
nizația Pacem in terris. Mulţi dintre membrii ei l-au urmat pe papa, dar 
unii dintre ei au rămas membri ai acestei organizaţii până în anul 1989. 

Principalul simbol al colaboraţionismului a fost preotul Josef Plojhar. 
În ciuda suspendării sale din anul 1948 pentru activitate politică de către 
Josef Beran, el a activat în continuare. În anii 1948-1968 a fost preşedinte 
al Partidului Poporului, partidul-satelit tolerat de comunişti. În acelaşi 
timp, a fost ministru al Sănătății şi a permis avorturile în anul 1959. Sfâr- 
şitul comunismului în Republica Cehă este un timp încordat pentru Bise- 
rica Catolică. Una dintre persoanele simbolice ale schimbării democratice 
a fost Frantisec Cardinal Tomâsec. Dar revoluţia democratică de facto a 
început în Vatican. Exista o veche legendă, care s-a povestit de-a lungul 
secolelor, şi anume că atunci când Anezka din Boemia, prințesa cehă de 
demult, din secolul al XIII-lea, va fi canonizată, atunci vor începe vremuri 
bune în ținuturile Cehiei. Anežka a fost canonizată la 12 noiembrie 1989, 
doar cu cinci zile înainte de începuturile Revoluţiei de Catifea. La 13 noiem- 
brie, Papa Ioan Paul al II-lea, la audiența generală, le-a spus numeroşilor 
pelerini cehi: „Bucuraţi-vă şi veseliți-vă, pentru că vine mult dorita zi pen- 
tru Biserica de pe teritoriile Cehiei”. 


